Foto: twitter.com Italiya terma jamoasi hujumchisi Grasiano Pelle o‘zining maydondan olinishidan norozi bo‘lib, bosh murabbiy Jampero Venturaga qo‘l berishdan bosh tortgani uchun tarkibdan chiqarildi. Football Italia nashri xabariga ko‘ra, bu hodisa JCh-2018 saralashida Ispaniya terma jamoasiga qarshi kechgan va 1:1 hisobida yakunlangan o‘yindan keyin ro‘y bergan. Hujumchi omma oldida murabbiydan uzr so‘ragan, ammo u JCh-2018 saralashi doirasida makedoniyaliklarga qarshi 9 oktabr kuni kechadigan uchrashuvda o‘ynamasligi aniq bo‘lgan. Ayni vaqtda Pelle qancha vaqtga terma jamoadan chetlashtirilgani haqida aniq ma’lumotlar yo‘q. Manba: Tribuna.uz